EELNÕU

NARVA  LINNAVALITSUS

KORRALDUS

Narva                                                                                                              ………..2016 nr…….

Õpilaste arvu suurendamine Narva Soldino Gümnaasiumi klassides

1. Asjaolud ja menetluse käik

Narva Linnavalitsuse Kultuuriosakonda laekus 27.01.2016. a. Narva Soldino Gümnaasiumi taotlus nr 2-11/15, milles õppeasutuse direktor taotleb suurendada õppeasutuse klasside täitumuse ülemise piirnormi 2015/2016. õa. Praegu ületab allpool loetletud klassides täituvus põhikooli- ja gümnaasiumiseaduse § 26 lõikes 1 kehtestatud põhikooliastme klasside piirnormi: 3.D klassis – 26 õpilast, 7.A klassis – 25 õpilast.  Klasside täitumuse ülemiste piirnormide suurendamisele on Narva Soldino Gümnaasiumi hoolekogu nõusoleku andnud (21.01.2016. a) ning kõik määratud klassiruumid vastavad Vabariigi Valitsuse 30.05.2013 määruse nr 84 „Tervisekaitsenõuded koolidele“ § 7 lõikes 3 sätestatud tingimustele.
2. Õiguslikud alused

2.1 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.

2.2 Narva Linnavolikogu delegeeris 23.09.2010. a määruse nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“  põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus

Suurendada õpilaste arvu Narva Soldino Gümnaasiumis 2015/2016. õppeaastaks alljärgnevalt:

3.1 3.D klassis kuni 26 õpilaseni;

3.2 7.A klassis kuni 25 õpilaseni.
4. Rakendussätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega  sätestatud korras.

